See on vist küsimus, mida inimesed endale aeg-ajalt ka ise esitavad. Ma tean seda, kes ma praegu ei ole. Kuid olen olnud nii palju erinevaid inimesi, et vahel vaatan mõningaid episoode oma elust täiesti kõrvalt, nagu võõras inimene. Päris omad on mulle lapsepõlv, poisipõlv ja praegune hetk. Ilmselt ei ole ma terviklik inimene. Minus on vastuolusid, nii karakteris kui ka tegudes. Ja mul ei ole vist loomenatuur. Olen üsna tavaline, pealegi kuidagi paradoksaalselt hilise ja mitte sünkroonse arenguga.